PTTEP ผนึก พันธมิตรญี่ปุ่น ลุยศึกษาโครงการดักจับ-กักเก็บคาร์บอน หวังลดก๊าซเรือนกระจก
PTTEP ผนึก 2 พันธมิตรญี่ปุ่น “ อินเป็กซ์ฯ และเจจีซี โฮลดิ้งส์ฯ” เดินหน้าศึกษาพัฒนาโครงการดักจับ-กักเก็บคาร์บอน เพื่อช่วยลดการปลดปล่อยก๊าซเรือนกระจก และช่วยผลักดันการลดคาร์บอนทั้งจากภาคอุตสาหกรรมและของประเทศ
PTTEP ผนึก 2 พันธมิตรญี่ปุ่น “ อินเป็กซ์ฯ และเจจีซี โฮลดิ้งส์ฯ” เดินหน้าศึกษาพัฒนาโครงการดักจับ-กักเก็บคาร์บอน เพื่อช่วยลดการปลดปล่อยก๊าซเรือนกระจก และช่วยผลักดันการลดคาร์บอนทั้งจากภาคอุตสาหกรรมและของประเทศ
26 เม.ย. 2565

บริษัท ปตท.สำรวจและผลิตปิโตรเลียม จำกัด (มหาชน) หรือ PTTEP เปิดเผยว่า บริษัทร่วมมือกับ บริษัท อินเป็กซ์ คอร์ปอเรชั่น และ เจจีซี โฮลดิ้งส์ คอร์ปอเรชั่น ซึ่งเป็นพันธมิตรจากประเทศญี่ปุ่น มุ่งเน้นศึกษาความเป็นไปได้ในการพัฒนาโครงการดักจับและกักเก็บคาร์บอน (Carbon Capture and Storage หรือ CCS) ในประเทศไทย เพื่อช่วยลดการปลดปล่อยก๊าซเรือนกระจก และช่วยผลักดันการลดคาร์บอนทั้งจากภาคอุตสาหกรรมและของประเทศ
โดย CCS คือ กระบวนการในการดักจับและกักเก็บคาร์บอนไดออกไซด์จากแหล่งกำเนิดในภาคอุตสาหกรรมไม่ให้ถูกปลดปล่อยสู่บรรยากาศ โดยจะมีการจัดการ และติดตามตรวจสอบก๊าซคาร์บอนไดออกไซด์ที่ถูกกักเก็บอย่างเหมาะสม ความร่วมมือในครั้งนี้จะครอบคลุมการศึกษาทั้งด้านขั้นตอน, เทคโนโลยี และกระบวนการต่างๆ ที่เกี่ยวข้อง เพื่อประเมินความเป็นไปได้ในการดำเนินโครงการ
ทั้งนี้ PTTEP และพันธมิตรมุ่งมั่นในการมีส่วนร่วมสนับสนุนการลดการปล่อยก๊าซเรือนกระจก และลดผลกระทบของภาวะโลกร้อน โดยใช้เทคโนโลยีเพื่อพัฒนาวิธีการที่จะช่วยให้ภาคอุตสาหกรรมและประเทศไทยสามารถลดการปล่อยก๊าซคาร์บอนไดออกไซด์ และช่วยสนับสนุนการบรรลุเป้าหมายความเป็นกลางทางคาร์บอนของประเทศ